ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ
Πράξη: 2 της 24.1.2024
Συνυπογραφή από το Ελληνικό Δημόσιο της σύμβασης παραχώρησης υπηρεσιών για τη χρημα-
τοδότηση, λειτουργία, συντήρηση και εκμετάλλευση του αυτοκινητόδρομου της Εγνατίας Οδού
και τριών (3) καθέτων οδικών αξόνων, καθώς και
παροχή εξουσιοδότησης στους Υπουργούς Εθνικής Οικονομίας και Οικονομικών και Υποδομών
και Μεταφορών.
ΤΟ ΥΠΟΥΡΓΙΚΟ ΣΥΜΒΟΥΛΙΟ
Έχοντας υπόψη:
1. Τις διατάξεις:
α) Των περ. β) και γ) της παρ. 2 του άρθρου 5 του
ν. 3986/2011 «Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012-
2015» (Α’ 152),
β) του Πίνακα ΙΙ «Αποκρατικοποιήσεις» του Κεφαλαίου
Β’ της παρ. 1 του άρθρου μόνου του ν. 3985/2011 «Μεσοπρόθεσμο Πλαίσιο Δημοσιονομικής Στρατηγικής 2012-
2015» (Α’ 151), όπου προβλέπεται η αποκρατικοποίηση
του αυτοκινητοδρόμου «Εγνατία Οδός»,
γ) της υποενότητας 2.1 «Διαχείριση κεφαλαίων και
αποκρατικοποιήσεις» της ενότητας 2 «Διαρθρωτικές
δημοσιονομικές μεταρρυθμίσεις» του Παραρτήματος
V.2 «Μνημόνιο Συνεννόησης στις Συγκεκριμένες Προϋποθέσεις Οικονομικής Πολιτικής» της 9ης Φεβρουαρίου
2012, όπως εγκρίθηκε με την υποπερ. ββ) της περ. α)
της παρ. 2 του άρθρου 1 του ν. 4046/2012 «Έγκριση των
Σχεδίων Συμβάσεων Χρηματοδοτικής Διευκόλυνσης
μεταξύ του Ευρωπαϊκού Ταμείου Χρηματοπιστωτικής
Σταθερότητας (Ε.Τ.Χ.Σ.), της Ελληνικής Δημοκρατίας και
της Τράπεζας της Ελλάδος, του Σχεδίου του Μνημονίου
Συνεννόησης μεταξύ της Ελληνικής Δημοκρατίας, της
Ευρωπαϊκής Επιτροπής και της Τράπεζας της Ελλάδος και
άλλες επείγουσες διατάξεις για τη μείωση του δημοσίου
χρέους και τη διάσωση της εθνικής οικονομίας» (Α’ 28),
δ) της υποπαρ.  4.4 της παρ.  Γ’ του άρθρου 3 του
ν. 4336/2015 «Συνταξιοδοτικές διατάξεις-Κύρωση του
Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για
την υλοποίηση της Συμφωνίας Χρηματοδότησης» (Α’ 94),
ε) του άρθρου 188 του ν. 4389/2016 «Επείγουσες διατάξεις για την εφαρμογή της συμφωνίας δημοσιονο-
μικών στόχων και διαρθρωτικών μεταρρυθμίσεων και
άλλες διατάξεις» (Α’ 94),
στ) του ν. 4413/2016 «Ανάθεση και εκτέλεση συμβάσεων παραχώρησης-Εναρμόνιση με την Οδηγία 2014/23/
ΕΕ του Ευρωπαϊκού Κοινοβουλίου και του Συμβουλίου
της 26ης Φεβρουαρίου 2014 σχετικά με την ανάθεση
συμβάσεων παραχώρησης (ΕΕ L 94/1/28.3.2014) και
άλλες διατάξεις» (Α’ 148),
ζ) του άρθρου 163 του ν. 4472/2017 «Συνταξιοδοτικές διατάξεις Δημοσίου και τροποποίηση διατάξεων του
ν. 4387/2016, μέτρα εφαρμογής των δημοσιονομικών
στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, Μεσοπρόθεσμο Πλαίσιο
Δημοσιονομικής Στρατηγικής 2018-2021 και λοιπές διατάξεις» (Α’ 74),
η) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης (Α’ 133),
θ) του π.δ. 76/2023 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
"Νέας Δημοκρατίας" (Ν.Δ.), ως Πρωθυπουργού» (Α’ 129),
ι) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ια) του π.δ. 81/2023 «Διορισμός Υπουργού και Αναπληρωτή Υπουργού» (Α’ 134),
ιβ) του π.δ. 87/2023 «Διορισμός Υπουργού Ναυτιλίας
και Νησιωτικής Πολιτικής» (Α’ 151),
ιγ) του π.δ. 2/2024 «Διορισμός Υπουργών και Υφυπουργών» (Α’ 2),
ιδ) της υπ’ αρ. 215/10.8.2012 απόφασης της Διυπουργικής Επιτροπής Αναδιαρθρώσεων και Αποκρατικοποι-
ήσεων «Μεταφορά στην εταιρεία "Ταμείο Αξιοποίησης
Ιδιωτικής Περιουσίας του Δημοσίου Α.Ε." περιουσιακών στοιχείων του Δημοσίου κατά τις διατάξεις του
ν. 3986/2011 (ΦΕΚ Α’ 152)» (Β’ 2316),
ιε) της υπ’ αρ. 241/27.8.2013 απόφασης της Διυπουργικής Επιτροπής Αναδιαρθρώσεων και Αποκρατικο-
ποιήσεων «Τροποποίηση της υπ’ αρ. 215/10.08.2012
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Φεβρουαρίου 2024
ΤΕΥΧΟΣ  ΠΡΩΤΟ
Αρ. Φύλλου 24
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 24/16.02.2024
(ΦΕΚ Β’ 2316) απόφασης της Διυπουργικής Επιτροπής
Αναδιαρθρώσεων και Αποκρατικοποιήσεων» (Β’ 2221),
ιστ) της υπ’ αρ. 264/14.6.2018 απόφασης της Διυπουργικής Επιτροπής Αναδιαρθρώσεων και Αποκρατικοποιή-
σεων «Τροποποίηση της υπ’ αρ. 215/10.08.2012 (Β’ 2316)
απόφασης της Διυπουργικής Επιτροπής Αναδιαρθρώσεων και Αποκρατικοποιήσεων με θέμα «Μεταφορά στην
εταιρεία "Ταμείο Αξιοποίησης Ιδιωτικής Περιουσίας
του Δημοσίου" περιουσιακών στοιχείων του Δημοσίου
κατά τις διατάξεις του ν. 3986/2011 (Α’ 152) από τη Διυπουργική Επιτροπή Αναδιαρθρώσεων και Αποκρατι-
κοποιήσεων», όπως έχει τροποποιηθεί από την υπ’ αρ.
241/27.08.2013 (Β’ 2221) όμοια απόφαση» (Β’ 2274),
ιζ) της υπ’ αρ. 3/23.9.2023 απόφασης του Κυβερνητικού Συμβουλίου Οικονομικής Πολιτικής (ΚΥ.Σ.ΟΙ.Π.)
«Έγκριση του από 26 Ιουνίου 2023 αναθεωρημένου
Επιχειρησιακού Προγράμματος Αξιοποίησης (Αsset
Development Plan, ADP) της Τ.Α.Ι.ΠΕ.Δ. Α.Ε.» (Β’ 5622).
2. Την υπ’ αρ. 719/2023 Πράξη του Ζ’ Κλιμακίου του
Ελεγκτικού Συνεδρίου με την οποία εγκρίθηκαν, στο
πλαίσιο του προσυμβατικού ελέγχου που προβλέπεται
στην παρ. 4 του άρθρου 9 του ν. 3986/2011 και στα άρθρα 324 και 326 έως 337 του ν. 4700/2020 (Α’ 127), η
νομιμότητα της ελεγχθείσας διαγωνιστικής διαδικασίας
και το τελικό σχέδιο της σύμβασης παραχώρησης υπηρεσιών για τη χρηματοδότηση, λειτουργία, συντήρηση
και εκμετάλλευση του αυτοκινητόδρομου της Εγνατίας
Οδού και τριών (3) καθέτων οδικών αξόνων και κρίθηκε
ότι δεν κωλύεται η υπογραφή του προαναφερόμενου
σχεδίου σύμβασης παραχώρησης υπηρεσιών.
3. Το γεγονός ότι υφίσταται ανάγκη συνυπογραφής από
το Ελληνικό Δημόσιο της σύμβασης παραχώρησης υπηρεσιών για τη χρηματοδότηση, λειτουργία, συντήρηση
και εκμετάλλευση του αυτοκινητόδρομου της Εγνατίας
Οδού και τριών (3) καθέτων οδικών αξόνων, καθότι το
Ελληνικό Δημόσιο αναλαμβάνει υποχρεώσεις έναντι του
Παραχωρησιούχου, όπως προκύπτει από το -υπό στοιχείο
5- τελικό σχέδιο της σύμβασης παραχώρησης υπηρεσιών
για τη χρηματοδότηση, λειτουργία, συντήρηση και εκμετάλλευση του αυτοκινητόδρομου της Εγνατίας Οδού και
τριών (3) καθέτων οδικών αξόνων και την -υπό στοιχείο
4- από 18.1.2024 εισήγηση του Διευθύνοντος Συμβούλου προς το Διοικητικό Συμβούλιο (Δ.Σ.) της ανώνυμης
εταιρείας με την επωνυμία «Ταμείο Αξιοποίησης Ιδιωτικής
Περιουσίας του Δημοσίου Α.Ε. (Τ.Α.Ι.ΠΕ.Δ.)».
4. Την από 18.1.2024 εισήγηση του Διευθύνοντος Συμβούλου προς το Δ.Σ. της Τ.Α.Ι.ΠΕ.Δ. Α.Ε..
5. Το τελικό σχέδιο της σύμβασης παραχώρησης υπηρεσιών για τη χρηματοδότηση, λειτουργία, συντήρηση
και εκμετάλλευση του αυτοκινητόδρομου της Εγνατίας
Οδού και τριών (3) καθέτων οδικών αξόνων.
6. Το από 22.1.2024 απόσπασμα πρακτικού του Δ.Σ.
της Τ.Α.Ι.ΠΕ.Δ. Α.Ε..
7. Το γεγονός ότι από τις διατάξεις της παρούσας Πράξης δεν προκαλείται πρόσθετη δαπάνη σε βάρος του
κρατικού προϋπολογισμού.
8. Την υπό στοιχεία ΕΜΠ 11/24.1.2024 εισήγηση του
Υπουργού Εθνικής Οικονομίας και Οικονομικών.
9. Την πρόταση του Πρωθυπουργού, αποφασίζει:
1. Τη συνυπογραφή από το Ελληνικό Δημόσιο της
σύμβασης παραχώρησης υπηρεσιών για τη χρηματοδότηση, λειτουργία, συντήρηση και εκμετάλλευση του
αυτοκινητόδρομου της Εγνατίας Οδού και τριών (3)
καθέτων οδικών αξόνων, όπως το τελικό σχέδιο αυτής
εγκρίθηκε με την υπ’ αρ. 719/2023 Πράξη του Ζ’ Κλιμακίου του Ελεγκτικού Συνεδρίου, ως προς τους όρους που
αφορούν σε πράξεις ή παραλείψεις των οργάνων του
και ως προς τα δικαιώματα και τις υποχρεώσεις που το
ίδιο αναλαμβάνει, σύμφωνα με όσα προβλέπονται στην
εν λόγω σύμβαση.
2. Την παροχή εξουσιοδότησης στους Υπουργούς
Εθνικής Οικονομίας και Οικονομικών και Υποδομών
και Μεταφορών για τη συνυπογραφή για λογαριασμό
του Ελληνικού Δημοσίου της σύμβασης παραχώρησης υπηρεσιών για τη χρηματοδότηση, λειτουργία,
συντήρηση και εκμετάλλευση του αυτοκινητόδρομου
της Εγνατίας Οδού και τριών (3) καθέτων οδικών αξόνων, καθώς και τυχόν άλλων συμβάσεων, τροποποι-
ητικών ή συμπληρωματικών ή παρακολουθηματικών
ή εκτελεστικών της ως άνω σύμβασης παραχώρησης
υπηρεσιών.
Η Πράξη αυτή να δημοσιευθεί στην Εφημερίδα της
Κυβερνήσεως.
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Τα Μέλη του Υπουργικού Συμβουλίου
ΚΩΝΣΤΑΝΤΙΝΟΣ ΧΑΤΖΗΔΑΚΗΣ, ΓΕΩΡΓΙΟΣ ΓΕΡΑΠΕΤΡΙΤΗΣ, ΝΙΚΟΛΑΟΣΓΕΩΡΓΙΟΣ ΔΕΝΔΙΑΣ, ΝΙΚΗ ΚΕΡΑΜΕΩΣ, ΚΥΡΙΑΚΟΣ ΠΙΕΡΡΑΚΑΚΗΣ,
ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ, ΜΙΧΑΗΛ ΧΡΥΣΟΧΟΪΔΗΣ, ΧΡΗΣΤΟΣ
ΣΤΑΪΚΟΥΡΑΣ, ΘΕΟΔΩΡΟΣ ΣΚΥΛΑΚΑΚΗΣ, ΚΩΝΣΤΑΝΤΙΝΟΣ ΣΚΡΕΚΑΣ,
ΔΟΜΝΑ-ΜΑΡΙΑ ΜΙΧΑΗΛΙΔΟΥ, ΓΕΩΡΓΙΟΣ ΦΛΩΡΙΔΗΣ, ΣΤΥΛΙΑΝΗ
ΜΕΝΔΩΝΗ, ΔΗΜΗΤΡΙΟΣ ΚΑΙΡΙΔΗΣ, ΣΟΦΙΑ ΖΑΧΑΡΑΚΗ, ΕΛΕΥΘΕΡΙΟΣ
ΑΥΓΕΝΑΚΗΣ, ΧΡΗΣΤΟΣ ΣΤΥΛΙΑΝΙΔΗΣ, ΟΛΓΑ ΚΕΦΑΛΟΓΙΑΝΝΗ,
ΔΗΜΗΤΡΙΟΣ ΠΑΠΑΣΤΕΡΓΙΟΥ, ΒΑΣΙΛΕΙΟΣ ΚΙΚΙΛΙΑΣ, ΜΑΥΡΟΥΔΗΣ
ΒΟΡΙΔΗΣ, ΣΤΑΥΡΟΣ Ν. ΠΑΠΑΣΤΑΥΡΟΥ, ΧΡΗΣΤΟΣ-ΓΕΩΡΓΙΟΣ ΣΚΕΡΤΣΟΣ,
ΝΙΚΟΛΑΟΣ ΠΑΠΑΘΑΝΑΣΗΣ, ΘΕΟΔΩΡΟΣ ΛΙΒΑΝΙΟΣ, ΙΩΑΝΝΗΣ
ΒΡΟΥΤΣΗΣ, ΕΙΡΗΝΗ ΑΓΑΠΗΔΑΚΗ

[Source: 20240100024.pdf | Tokens: 8322]